Η νομική φύση του ΤΑΙΠΕΔ: τρείς ερμηνευτικές προσεγγίσεις:
Creators: name: Λάππα, Ελένη Γεωργίου-Αρη
Publisher: name: Aristotle University of Thessaloniki
Year: 2014
Subjects: Ταμείο Αξιοποίησης Ιδιωτικής Περιουσίας Δημοσίου
ιδιωτικοποιήσεις
περιουσία του Δημοσίου
Hellenic Republic Asset Development Fund
privatizations
property of the State

description: Σκοπός της εργασίας ήταν η ερμηνεία της νομικής φύσης του Ταμείου Αξιοποίησης της Ιδιωτικής Περιουσίας του Δημοσίου (ΤΑΙΠΕΔ or Fund). Χρησιμοποιήθηκαν τρία κριτήρια τα οποία εντοπίζονται στην ελληνική νομολογία και θεωρία. Πρώτα εφαρμόσθηκε το κριτήριο της υπαγωγής ή μη της προς αξιοποίηση περιουσίας στη δημόσια κτήση. Σύμφωνα με αυτό, το Ταμείο είναι ένα νομικό πρόσωπο ιδιωτικού δικαίου το οποίο διέπεται από το ιδιωτικό δίκαιο, από τη στιγμή που διαχειρίζεται περιουσιακά στοιχεία που ανήκουν στην ιδιωτική περιουσία του Δημοσίου. Στη συνέχεια χρησιμοποιήθηκε το κριτήριο της υπαγωγής ή μη των αρμοδιοτήτων του Ταμείου στη ‘διοίκηση πρώτης βαθμίδας’. Υπό την οπτική αυτή το ΤΑΙΠΕΔ αποτελεί ένα νομικό πρόσωπο ιδιωτικού δικαίου, το οποίο σε συγκεκριμένες περιπτώσεις δρα ρυθμιστικά ασκώντας δημόσια εξουσία και επομένως λειτουργεί ως διοικητικό όργανο, οι πράξεις του οποίου διέπονται από το δημόσιο δίκαιο. Τέλος, εφαρμόσαμε το αμιγώς οργανικό -από οντολογική άποψη- κριτήριο σύμφωνα με το οποίο το ΤΑΙΠΕΔ, από τη στιγμή που δημιουργήθηκε με νόμο (και όχι από ελεύθερη βούληση ιδιωτών) και βρίσκεται υπό τον άμεσο έλεγχο του Κράτους, αποτελεί ένα δημόσιο νομικό πρόσωπο, η δράση του οποίου διέπεται από το δημόσιο δίκαιο. Συμπερασματικά καταλήξαμε στη διαπίστωση ότι στην περίπτωση του ΤΑΙΠΕΔ, όπως και κάθε νομικού προσώπου ιδιωτικού δικαίου που ανήκει στο Κράτος και ελέγχεται από αυτό, προσφορότερο από τα τρία είναι το αμιγώς οργανικό κριτήριο, διότι εξασφαλίζει την εφαρμογή του δημοσίου δικαίου σε δραστηριότητες οι οποίες, αποδιδόμενες σε μία Ανώνυμη Εταιρία, απαλλάσσονται από την υπαγωγή στην αρχή της νομιμότητας κατά το δίκαιο αυτό.
description: Aim of the project was to interpret the legal status of the Hellenic Republic Asset Development Fund (HRADF or Fund). Three criteria that exist in Greek jurisprudence and theory were employed. First criterion was the subjection or not of the property to be developed to public property of the State. According to this, the Fund is a private law entity which is governed by private law from the moment it manages assets belonging to the private property of the State. Next, the criterion of subjection or not of the responsibilities of the Fund to “first level administration” was used. From this perspective, the Fund is a private law entity which in specific circumstances acts regulatorily, exercising public authority, and therefore functions as an administrative instrument whose acts are governed by public law. Last, the purely instrumental – in ontological terms – criterion was applied, according to which the Fund, from the moment it was created by law (and not by free will of private citizens) and is under the direct control of the State, is a public legal entity, the action of which is governed by public law. In conclusion, it was ascertained that in the case of the Fund, as also of every private law entity belonging to and controlled by the State, the most opportune of the three criteria is the purely instrumental criterion, because it secures the application of public law to activities which, attributed to a Société Anonyme, are exempted from subjection to the principle of legality according to this law.